Frederik Georg Adeler
Store norske leksikon,Historie,Norsk og nordisk historie,Norges historie,Norges historie fra 1660 til 1814
Frederik Georg Adeler var en dansk-norsk godseier og stiftamtmann. Han startet sin yrkeskarriere som offiser, men ble i 1764 amtmann i Bratsberg amt, der han overtok farsarven Gimsøy kloster i Skien.
Senere var Adeler amtmann i Lister og Mandals Amt i perioden 1771–1773 før han returnerte til Bratsberg. Årsaken til forflytningen var at bøndene i distriktet klaget over hans dobbeltrolle som stor sagbrukseier og amtmann.Fra 1781 var Adeler stiftamtmann i Kristiansand og en av dem som mottok klager fra bondeføreren Christian Lofthuus. Les mer i Store norske leksikon Fredrik Georg Adeler i Norsk biografisk leksikon Norge under dansk styre – 1537–1814 slekten Adeler